stanford-oval/wikipedia huggingface dataset:
יאיר אזולאי
הערות שוליים

↑  מיכאל וייסרמן, יאיר אזולאי חתם באדומים אשדוד, 2 באוגוסט 2017, באתר דאבל פס
↑  רז זהבי ופאדי מוסטפא, ‏הפעם זה סופי: אוואט התפטר מאדומים אשדוד, באתר ערוץ הספורט, 7 בדצמבר 2021
↑  חיים לוי יאמן את רמה"ש, יניב לביא יהיה עוזרו, באתר ynet, 26 בינואר 2022
ערך זה הוא קצרמרבנושא כדורגלנים ישראלים. אתם מוזמנים לתרום לוויקיפדיה ו.
נרניה

ערך זה עוסק בעולם בדיוני בו מתרחשים אירועי הספר "דברי ימי נרניה".. אם התכוונתם למשמעות אחרת, ראו .
הכניסה להצגת הבכורה מ-2008 של הנסיך כספיאן
נרניה (באנגלית: Narnia) הוא עולם הפנטזיה שבו מתרחשת עלילת שבעת ספרי הסופר הבריטי ק.ס. לואיס: "דברי ימי נרניה". מקור שמו ככל-הנראה בעיר נארני שבאיטליה. בניגוד לסופרי פנטזיה אחרים, לואיס לא ניסה לבנות תמונה כוללת של עולם כולו הפנטזיה שיצר המקיפה את ההיסטוריה, הגאוגרפיה והקוסמולוגיה שלו על כל פרטיהם. לפיכך, כל מה שידוע על עולם זה הוא מה שהובא בספרים מתוך היותו ענייני לעלילה, ורבים הפרטים שעליהם אין כל מידע.
גאוגרפיה > נרניה

השם "נרניה" מתייחס הן לעולם בו מתרחשת עלילת הספרים, והן לממלכת נרניה המצוייה בצפון עולם נרניה ותופסת רק חלק קטן משטחו.
ארץ נרניה דומה במראה ובאקלים שלה לאנגליה. פני השטח שלה הם גבעות מיוערות נמוכות, למעט אזור ביצתי בצפון המדינה. גבולה המערבי של המדינה הוא רכס הרים. במזרחה נמצא האוקיינוס המזרחי, בדרום רכס הרים גבוה ומדרום לו ארץ המלאכים. וגבולה הצפוני של המדינה הוא נהר שריבל.
במרכז המדינה נמצא הנהר הגדול של נרניה שחוצה את המדינה מצפון-מזרח לדרום-מערב, עד לשפך הנהר ולאוקיינוס. בשפך הנהר נמצאת בירת המדינה, קייר פאראוול. יישובים לאורך הנהר הגדול הם (ממזרח למערב): ברונה, ביוורסדם וצ'יפינגפורד. בברונה התרחשו שני קרבות - הקרב הראשון והקרב השני, שבו נלחם כספיאן העשירי במירז, לפי הספר הרביעי.
מבחינה תרבותית הממלכה דומה לממלכות הנוצריות באירופה כפי שהן משתקפות בסיפורי אגדות באופן רומנטי ומרוכך המותאם לילדים - פרשים ואבירים אמיצים, מלכים נדיבים, חרבות בצורת צלב.
גאוגרפיה > ארץ המלאכים

ארץ המלאכים היא ממלכה הררית מדרום לממלכת נרניה. בצפונה ובדרומה נמצאים רכסי הרים המהווים גבול בינה לבין ממלכת נרניה בצפון וקלורמן בדרום. גבולה הדרומי של המדינה הוא נהר החץ המתפתל.
גאוגרפיה > קלורמן

קלורמן היא אימפריה גדולה בעלת מאפיינים עותמאניים (תושביה עוטים טורבנים, ומולך עליהם קיסר בסגנון הסולטן הטורקי), השוכנת מדרום לארץ המלאכים. אקלימה של הממלכה יבש למחצה עד מדברי ומצויים בה הרי געש, ביניהם הר הגעש לאגור. המדבר הגדול בצפון המדינה, מהווה גבול בינה לבין ארץ המלאכים. בירת המדינה, טשבן, נמצאת בצפונה, על אי המצוי במרכז נהר קלורמן, דרומית למדבר הגדול. לאורך הנהר יש שטחים חקלאיים. ממלכה זו היא זירת ההתרחשות העיקרית בספר "הסוס ונערו".
גאוגרפיה > האוקיינוס המזרחי

בעוד שקלורמן היא אימפריה ששולטת במרבית שטחי היבשה של עולם נרניה, ממלכת נרניה היא מעצמה ימית השולטת למעשה בשטחי האוקיינוס המזרחי. האוקיינוס זרוע איים, הגדולים שבהם הם האי גלמה, שבעת האיים והאיים הנידחים (The Lone Islands), הנתונים למרותה של ממלכת נרניה. כמו כן נמצא בו האי טרבינתיאה שאינו חלק ממלכת נרניה. בקצהו המזרחי של האוקיינוס, פוגשים השמים בים בקצה האוקיינוס שהוא קצה העולם, היות שנרניה היא עולם שטוח ולא כוכב.
גאוגרפיה > ארצות אחרות

צפונית לממלכת נרניה מצוי אזור ביצות אטינסמור ואזורים פראיים בהם מתגוררים ענקים. היישוב העיקרי בשטחים אלה הוא בית הרפאנג - מושבה של ענקים הנמצאת על שרידי עיר עתיקה ענקית.
מערבית לממלכת נרניה מצוי אזור פראי המכונה "פראות המערב" (the Western Wild), ומערבית לו נמצאת ארץ בשם "טלמר". מתחת לאדמה שמצפון לממלכת נרניה שוכנת ארץ תת-קרקעית בשם ביזם.
החי והצומח בנרניה > אסלן

אסלן הוא אריה והוא השליט העליון של נרניה. הוא נעלם לפרקי זמן ארוכים, אך במקרי מצוקה או במקרים של תקווה הוא שב לעזור. בתחילת הפסקה של הרשע הוא שב לעזור, ופעולותיו החיו הרבה מחלקי נרניה. בזכותו יכולות החיות בנרניה לדבר וכן יכולים העצים לזוז. הוא זה שקרא לפיטר, סוזן, אדמונד ולוסי לבוא לנרניה בפעם הראשונה וכן לאחרים בפעמים הבאות. לאסלן וללוסי (אחת ממלכות נרניה) יש קשר מיוחד במינו, ובספר הרביעי מסופר שאף אחד מלבדה לא ראה אותו.
החי והצומח בנרניה > בני אדם

מאז היווצרותה של נרניה, כפי שמתואר ב"אחיינו של הקוסם", התגוררו בה בני אדם ובנות חווה - חלקם צאצאיהם של המלך פרנק והמלכה הלן, שהגיעו לנרניה מאנגליה ביומה הראשון, וחלקם צאצאי שודדי-ים, שמהם יצא העם הטלמריני, וייתכן שאף קיימות אוכלוסיות ממקורות אנושיים אחרים בנרניה. בנוסף לאוכלוסיות האנושיות הקבועות, היו מספר מקרים בהם ילדים מעולמנו הגיעו לנרניה לביקורים זמניים. רק צאצאי בני אדם ראויים למלוך בנרניה.
החי והצומח בנרניה > גמדים

הגמדים הם אחד הגזעים החיים בנרניה. הגמדים מכונים על ידי אסלן בשם "בני האדמה", בניגוד לבני אנוש המכונים "בני האדם" או "בנות חווה".
הגמדים ידועים ככורים, כנפחים וכנגרים, וכן, על פי המסופר בספר הנסיך כספיאן, יכולים הם ללכת ברציפות יום ולילה. העוזר של המכשפה הלבנה ג'דיס היה גמד מרושע.
החי והצומח בנרניה > בעלי חיים מדברים

בעלי חיים רבים בנרניה הם בעלי חיים מדברים - כאשר אסלן נשם על בעלי החיים לראשונה הם זכו בחירות מחשבה ובדיבור. בעלי החיים המדברים הקטנים (עכברים, ציפורים ויונקים קטנים) גדולים מבעלי החיים שאינם מדברים, ואילו בעלי חיים מדברים גדולים (דובים, סוסים) קטנים במקצת מאלה שאינם מדברים. לא ידוע על חרקים מדברים או על דגים מדברים.
החי והצומח בנרניה > מכשפות

שתי מכשפות בולטות מוזכרות בדברי ימי נרניה - הראשונה היא המכשפה הלבנה, ששמה הוא ג'דיס, אשר הגיעה לנרניה דרך היער שבין העולמות מהעולם של צ'רן, שאותו החריבה (סיפור זה מופיע באחינו של הקוסם). כפי שמסופר ב"האריה, המכשפה וארון הבגדים", מוצאה מהענקים ומלילית. השנייה היא המכשפה הירוקה, לפי המסופר בכס הכסף, המסוגלת להפוך עצמה לנחש ענק. מוצאה נותר לא ידוע. בספר "הנסיך כספיאן" מוזכרת מכשפה נוספת - מעלה באוב.
החי והצומח בנרניה > מלכי הממלכה

פרנק הראשון ואשתו הלן, שנת 1 (בעברו פרנק היה רַכָּב בריטי בלונדון של המאה ה-19).
בנם הראשון של פרנק והלן
בנם השני של פרנק והלן (מלך ארץ המלאכים), אחריו היו הרבה מאוד מלכים בנרניה, לפני עליית ג'דיס.
ג'דיס, המכשפה הלבנה שנת 900 - 1000 ( לא הייתה בת אנוש, ולכן לא הייתה ראויה לכתר)
ארבעת הבאים שלטו ביחד בין השנים 1000 ל־1015:
פיטר פיוונסי, המלך הרם - נכנס עם אחיו לנרניה ונלחם במכשפה הלבנה, שאותה הביס אסלן לבסוף. פיטר קיבל מאסלן את השליטה על שמי נרניה ונקרא מאז המלך הרם. הוא מגיע עם אחיו ואחיותיו לאנגליה בטעות. בפעם השנייה כאשר הם מגיעים לנרניה הם נלחמים בטלמרינים. הוא לומד כי הוא ואחותו סוזן אינם יכולים לשוב לנרניה בפעם השלישית. זה מתברר כלא נכון, שכן הוא שב לנרניה לאחר מותו בתאונת רכבת בספר האחרון. בספר הראשון פיטר מקבל מסנטה קלאוס חרב ומגן.
אדמונד (אד) פיוונסי, המלך הישר - נכנס עם אחותו בפעם הראשונה אך מכחיש זאת ובפעם השנייה עם אחיו ואחיותיו. אדמונד מתחבר בלא ידיעה למכשפה הלבנה ועוזר לה, אך לבסוף מתחרט על מעשיו ועוזר לאסלן ולאחיו. אדמונד מקבל מאסלן את השליטה על היער ונקרא מאז המלך הישר. אדמונד בניגוד לסוזן ופיטר יכול לשוב בפעם השלישית לנרניה, ולמרות שהוא לומד שזו עלולה להיות לו הפעם האחרונה שם, הוא חוזר לשם בכל זאת עם פיטר לנרניה לאחר מותו בתאונת רכבת. לאדמונד סנטה קלאוס לא נתן דבר, על שום בגידתו באחיו. מסופר כי משתמש בחרב בשאר מסעותיו.
סוזן (סו) פיוונסי, המלכה הענוגה - נכנסת לנרניה ביחד עם אחיה. סוזן מקבלת מאסלן את השליטה על השמש. בספר השני היא חייבת לחזור לאנגליה וזו הפעם האחרונה שלה בנרניה. מסופר שהיא חדלה מלהאמין בנרניה ובגלל זה לא חזרה לשם ביחד עם שאר אחיה. סוזן מקבלת מסנטה קלאוס חץ-וקשת.
לוסי (לו) פיוונסי, המלכה האמיצה - לוסי היא הראשונה מבין האחים המגלה על נרניה במהלך משחק מחבואים שהיא משחקת עם אחיה. לוסי מקבלת מאסלן את השליטה, ויש לה קשר מיוחד עם אסלן. בספר השלישי היא מחשיבה את עצמה ללא יפה ומבקשת להידמות לסוזן, אך אסלן מעמיד אותה על טעותה. בדומה לאחיה אדמונד ובניגוד לאחיה פיטר וסוזן, יכולה לוסי לשוב פעם שלישית לנרניה, וגם היא חוזרת לשם לאחר תאונת הרכבת. לוסי מקבלת מסנטה קלאוס פיגיון (שאינה אמורה להשתמש בו אלא רק בשעת חירום) ובקבוק עם שיקוי מרפא, טיפה אחת לכל פגיעה.
כספיאן הראשון הכובש, פולש לנרניה על ידי צבא של הטלמרינים (שמוצאם מיקום כדור הארץ צאצאים של שודדי ים) שנת 460
כספיאן ה-2
כספיאן ה-3
כספיאן ה-4
כספיאן ה-5
כספיאן ה-6
כספיאן ה-7
כספיאן ה-8
כספיאן ה-9, נרצח על ידי מירז
מירז (עוצר), אחי כספיאן התשיעי, נרצח על ידי אחד משריו; גלוזל, תוך כדי קרב עם המלך פיטר.
כספיאן ה-10 יורד-הים, מחזיר את נרניה להיות ממלכת החיות בעזרתם של ילדי משפחת פיוונסי (שחוזרים ליהיות ילדים) ואסלן (2303)
ריליאן
ארליאן, (דור שישי לריליאן, לפניו היו עוד חמישה מלכים).
טיריאן, המלך האחרון
החי והצומח בנרניה > יצורים נוספים המתגוררים בנרניה

בנרניה יש מגוון רב של יצורים ממיתולגיות שונות, וביניהם קנטאורים, דרקונים, דריאדות, גנומים, גמדים, שדים, סוסים מכונפים, נחשי ים, כוכבים (אשר בנרניה הם יצורים חיים), חדי קרן, אנשי זאב ופאונים.
קוסמוגוניה וקוסמולוגיה > תיאור כללי

הארץ של נרניה בנויה כדיסק שטוח, אשר מוקף בכיפת השמים, העשויה חומר מוצק. הכוכבים בנרניה הם יצורים זוהרים דמויי אדם, הרוקדים בשמים ויוצרים את המזלות של נרניה.
השמש בנרניה היא דיסקית לוהטת העוברת במסלול בשמיים, ומתגוררות עליה ציפורים לבנות גדולות וכן גדלים עליה צמחים בעלי תכונות מרפא, לדוגמה בתמצית פרח האש הגדל בהרי השמש ניתן לרפא כל מחלה, ודומדמנית השמש הגדלה בעמקי השמש הנאכלת מונעת זיקנה והופכת אדם לצעיר.
אדמת נרניה היא יצור חי: פני השטח הם העור שעל גופה, והסלעים עצמם הם חיים.
קוסמוגוניה וקוסמולוגיה > עולמות מקבילים

נרניה היא אחד ממספר רב של עולמות מקבילים, וביניהם ניתן למנות את העולם שלנו הוא אחד מהם, והעולם צ'רן שנעלם ב"אחיינו של הקוסם". כל העולמות מקושרים ביניהם במקום מעבר המכונה היער בין העולמות, שבו בריכות רדודות בין העצים, המאפשרות מעבר מעולם לעולם.
קוסמוגוניה וקוסמולוגיה > מעברים לנרניה

בסיפור "אחיינו של הקוסם" הם נכנסים בעזרת טבעות דרך היער שבין העולמות.
בסיפור "האריה, המכשפה וארון הבגדים" המעבר מהעולם שלנו אל נרניה היה דרך ארון בגדים שנוצר מעץ תפוח מנרניה.
בסיפור "הנסיך כספיאן" המעבר דרך תקיעה בקרן של סוזן (כספיאן יורד הים).
בסיפור "המסע בדורך השחר" נכנסו בני האנוש לנרניה דרך תמונה שהובילה לספינה שהביאה אותם לנרניה.
בסיפור "כס הכסף" הם נכנסים לנרניה על ידי קריאה של אסלן.
קוסמוגוניה וקוסמולוגיה > מעבר הזמן

קצב הזמן בנרניה שונה מהקצב בעולמנו. אדם המבקר בנרניה עשוי לגלות שלא חלף בעולמנו אפילו רגע אחד בזמן שהיה שם. קצב הזמן של נרניה אינו ביחס קבוע לעולמנו. בזמן שחולפת שנה אחת בעולמנו, בנרניה עשויים לחלוף ימים בודדים או אלפי שנים, ולא ניתן לחזות כמה זמן יחלוף בין ביקור לביקור. בן אדם ששהה בנרניה מספר שנים והתבגר, עשוי לשוב לגיל המקורי שבו היה לפני שעבר לנרניה.
ההיסטוריה של נרניה > יצירתה של נרניה

בעת יצירתה של נרניה על ידי אסלן, נכחו שישה במקום: דיגורי קירק, פולי פלמר, אנדרו קטרלי - דודו של דיגורי, ג'דיס - המכשפה הלבנה, פרנק - נהג מונית לונדוני שהפך למלך הראשון של נרניה, ותותי - הסוס שמשך את המונית. השישה הגיעו לנרניה בניסיון להחזיר את ג'דיס לצ'רן.
השישה הגיעו מיד עם תחילת הבריאה. אסלן קרא לכוכבים, לשמש, לצמחים ולבעלי החיים בשירו, ואלו נוצרו מכוח השיר. עם סיום יצירתם העניק אסלן לבעלי חיים מסוימים יכולת דיבור, והעניק להם את נרניה לגור ולשלוט בה.
לאחר מכן מינה אסלן את פרנק ואת אשתו הלן למלך ולמלכת הארץ, והעניק להם הגנה מהמכשפה הרעה - עץ תפוחים קסום שהובא על ידי דיגורי ופולי מגן המצוי הרחק במערב (סיפור זה מופיע בספר "אחיינו של הקוסם").
ההיסטוריה של נרניה > ארון הבגדים

ב"אחיינו של הקוסם" דיגורי שותל עץ שאמור לשמור על נרניה מפני המכשפה הלבנה, דיגורי לוקח תפוח לאימו ומגרעיניו שותלים עץ. אחרי שנים נופל העץ בסופה ודיגורי (הפרופסור הזקן) מבקש שיעשו ממנו ארון, וכך מתאפשר מעבר בין עולמינו לנרניה.
ההיסטוריה של נרניה > תור הזהב של נרניה

במשך מאות השנים הראשונות לקיומה של נרניה הייתה הארץ שלווה. תקופה זו הסתיימה עם עלייתה של ג'דיס, המכשפה - המלכה, לשלטון (ככל הנראה בשל מותו של העץ המגן ששתל דיגורי). ג'דיס הביאה חורף תמידי לארץ, שנמשך מאה שנים, עד שהגיעו לנרניה הילדים פיטר, סוזן, אדמונד ולוסי, בני משפחת פיוונסי, והביסו אותה בקרב מעברת ברונה הראשון. ארבעת הילדים מלכו יחד במשך כ-15 שנים ותקופה זו נחשבת "תור הזהב של נרניה". (סיפור זה מופיע בספר "האריה, המכשפה וארון הבגדים")
ההיסטוריה של נרניה > מלכותו של המלך כספיאן העשירי

לאחר תום תור הזהב של נרניה, עם עזיבת ארבעת המלכים, לא נותר שלטון מרכזי בנרניה. זמן מה לאחר עזיבתם השתלטו הטלמרינים על נרניה (הכספיאנים), ואסרו שימוש בקסמים. בעת שלטונו של המלך מירז שגזל את השלטון מהמלך החוקי - אחיינו, כספיאן ה-10 (מירז השתלט על כס המלוכה לאחר שרצח את אחיו), הצליח כספיאן להדיח את המלך המתחזה בקרב ברונה בעזרת חצי הגמד קורנליוס (המחנך שלו), וכן בעזרתם של ארבעת הילדים לבית פיוונסי ואסלן (סיפור זה מופיע בספר "הנסיך כספיאן").
לוסי ואדמונד פיוונסי שבו לנרניה יחד עם בן דודם יוסטס סקרב וסייעו לנסיך כספיאן למצוא את שבעת האצילים של נרניה (האצילים רביליאן, ברן, ארגוז נאווראמורן, אוקטסיאן, רסטימר, ורופ) אשר נאלצו לברוח ממירז. אלה היו עוזריו הנאמנים של כספיאן ה-9. (סיפור זה מופיע בספר "המסע בדורך השחר")
כספיאן נישא לבתו של הכוכב רמנדו, אותה פגש בעת מסעו בספינה "דורך השחר". לאחר הולדת ילדם ריליאן הוכשה המלכה על ידי נחש, וריליאן נחטף. יוסטס וחברתו ג'יל פול שבו לנרניה והצילו את ריליאן. (סיפור זה מופיע בספר "כס הכסף")
ההיסטוריה של נרניה > סופה של נרניה

עולם נרניה מגיע לסופו כאלפיים שנה מאוחר יותר, בעת מלכותו של המלך טיריאן בנו של המלך ארליאן (שבעה דורות לאחר ריליאן).
האירועים שמובילים לכך החלו בעת שקוף בשם "טריק" יוזם קונספירציה במטרה לשנות את נרניה לפי רצונו, בכך הוא מלביש את חברו החמור בעור אריה, וטוען שהוא אסלן. בכך טריק השתלט בפועל על חלקה המערבי של נרניה, כרת ברית עם הקלורמנים, והזמין אותם לנרניה במטרה לנצל אותה כלכלית. בירת נרניה - קייר פראוול, נכבשה.
בעזרתם של יוסטס סקרב וג'יל פול שהגיעו מאנגליה, מנסה המלך טיריאן להציל את נרניה, אולם הוא מובס בקרב גבעת האורווה, שלאחריו מחליט אסלן להביא על נרניה את קיצה (סיפור זה מופיע בספר "הקרב האחרון").
ההיסטוריה של נרניה > מקרים בהם הגיעו בני אדם לנרניה

בספרים מתוארים שבעה מקרים בהם עברו דמויות מכדור הארץ לנרניה:
בספר "אחיינו של הקוסם" מגיעים לנרניה המלך פרנק, אנדרו קטרלי, והילדים דיגורי קירק ופולי פלמר, וחוזים ביצירתה של נרניה. מאוחר יותר מביא אסלן את הלן, אשתו של פרנק, מאנגליה, ובני הזוג נשארים בנרניה כמלך ומלכה.
בשנת 1000 להיסטוריה של נרניה, כפי שמתואר ב"אריה, המכשפה וארון הבגדים", מגיעים ארבעת ילדי פיוונסי (פיטר, סוזן, אדמונד ולוסי) דרך ארון הבגדים לנרניה, ומביסים את המכשפה הלבנה ג'דיס. הילדים מושלים בנרניה 15 שנים, עד שובם לאנגליה.
בשנת 460 להיסטוריה של נרניה, כפי שמתואר בספר "הנסיך כספיאן", שישה שודדי ים נכנסים לנרניה מהים הדרומי, מגיעים לטלמר ומקימים את ממלכת טלמר.
בשנת 2303 לנרניה, כמתואר בספר "הנסיך כספיאן", שבים ארבעת ילדי פיוונסי לנרניה ועוזרים לנסיך כספיאן להביס את המלך הטלמריני מירז.
בשנת 2306, כמתואר בספר "המסע בדורך השחר", מגיעים לנרניה יוסטס סקרב ואדמונד ולוסי פיוונסי, דרך תמונה מכושפת, ומסייעים לנסיך כספיאן במסעו לקצה העולם.
בשנת 2376, כמתואר בספר "כס הכסף", מגיעים לנרניה יוסטס סקרב וג'יל פול ומסייעים בהצלתו של הנסיך ריליאן, בנו של כספיאן.
בשנת 2575, כמתואר בספר "הקרב האחרון", מגיעים לנרניה יוסטס וג'יל במטרה לסייע למלך טיריאן בימים האחרונים לקיומה של נרניה. בסוף הספר מתואר לנו שכל שאר מלכי ומלכות נרניה למעט סוזן, אשר אינה מאמינה יותר בנרניה, חוזרים גם הם אך נרניה מושמדת ולכן הם עוברים לגור בארצו של אסלן ושם ממשיכים בחייהם לאחר תאונת הרכבת שהרגה את הוריהם.
עיבודים לקולנוע ולטלוויזיה

על בסיס ארבעה מבין הספרים הופקה סדרה טלוויזיונית בת ארבע עונות.
בשנת 2005 יצא לאקרנים סרט קולנוע המבוסס על הראשון מספרי הסדרה "סיפורי נרניה: האריה, המכשפה וארון הבגדים" ובעקבות הצלחתו הופקו שני סרטים נוספים: "סיפורי נרניה: הנסיך כספיאן" ו"סיפורי נרניה: המסע בדורך השחר".
פנס הרחוב שאותו שתלה ג'דיס במערב ממלכת נרניה.
אסלן כפי שהופיע בסרט "האריה המכשפה וארון הבגדים".
דירוג הרים HC (אופני כביש)

פרופיל קטע 19 בטור דה פראנס 2011, בו שני טיפוסים מקטגוריית HC, קול דו גליבייה ואלפ ד'ואז
תוואי הכביש בקול דו גליבייה, השני בשכיחותו בטור אחרי קול דה טורמאלה, עם כיתוב שמם של האחים שלק (אנדי ניצח את הטור ב-2010 וסיים שני ב-2009 וב-2011)
דירוג הרים HC (בצרפתית: Hors catégorie, מילולית: "מעבר לדירוג") הוא מונח צרפתי בשימוש בתחרויות אופניים לתיאור דרגת טיפוס (קושי) הקשה ביותר (אחרי דירוגים 1–4, כאשר 4 הקל ביותר ו-1 הקשה ביותר מבין הטיפוסים המדורגים).
אופן קביעת הדירוג

דירוג קושי נקבע לרוב לפי שיפוע המסלול ואורכו, אך יכול להיות מושפע גם ממיקומו בקטע, כך שלמשל טיפוס בדרגה 1 יכול להיהפך ל-HC אם הוא גם סיום הקטע. חשיבות הדירוג היא לתחרות "מלך ההר" (אחד מקטוגוריות המובילים המקובלות, בנוסף למנצח בדירוג הכללי, המוביל הצעיר וה"ספרינטר"), כשכמות הנקודות המחולקת גבוהה משמעותית בדרגת HC. בטור דה פראנס (בין השנים 2012-2016) דורגו העליות באורך ממוצע של 16.1 קילומטרים ושיפוע ממוצע של 7.4% כטיפוסי HC, עם כ-7 טיפוסי HC בכל טור.
היסטוריה

בשנותיו הראשונות של הטור דה פראנס הייתה רק קטגורית טיפוס אחת, כאשר הנקודות של תחרות "מלך ההר" חולקו לעשרת הרוכבים הראשונים שחצו את הפסגה, החל מ-10 נקודות לרוכב הראשון, 9 לשני ועד נקודה אחת לרוכב העשירי. בטור הראשון שלאחר מלחמת העולם השנייה ב-1947 (אחרי הפסקת התחרות מ-1939) פוצלה התחרות לשתי קטגוריות, דירוג 1 ודירוג 2, כשדרגה 1 העניקה נקודות באופן זהה לטורים שלפני פרוץ המלחמה, בעוד קטגוריה 2 העניקה רק 5 נקודות לרוכב הראשון.
לאור הצלחת החלוקה, נוספה קטגוריה שלישית בטור ב-1949, שהעניקה 3 נקודות לרוכב הראשון, בפסגות נמוכות ופשוטות יותר לטיפוס באופן יחסי. ב-1962 נוספה הקטגוריה הרביעית, וחלוקת הנקודות השתנתה: 15 נקודות הוענקו לרוכב הראשון בקטגוריה הראשונה, 10 נקודות לקטגוריה השנייה, 5 נקודות לקטגוריה השלישית ו-3 נקודות לקטגוריה הרביעית. בין השנים 1962-1978 נשארו ארבע הקטגוריות עם שינויים קלים בלבד בחלוקת הנקודות.
ב-1979 הוחלט להוסיף קטגוריה נוספת, אך הפעם לא "קטגוריה 5" כי אם "קטגוריה בלתי מדורגת" (HC).
היסטוריה > פסגות מפורסמות שדורגו בדירוג HC לפחות פעם אחת בטור דה פראנס הם (בין היתר)

אלפ ד'ואז
מעבר גאליבייה
מעבר טורמאלה
מון ונטו
מעבר איסראן
אוטקם
ואל טורנס
מעבר סן ברנאר הגדול
ראו גם

טור דה פראנס
הערות שוליים

↑  ניתוח נתוני הטיפוסים בטור דה פראנס בין 2006-2016, מתוך אתר danskebjerge.dk, (באנגלית)
דולר

ערך זה עוסק במטבע הלאומי של מספר מדינות. אם התכוונתם למשמעות אחרת, ראו .
דולר אמריקני
מטבע יואכימסטאלר משנת 1525
דולר הוא ההילך החוקי במספר מדינות. הידוע מביניהן הוא הדולר האמריקאי. מדינות נוספות המשתמשות בדולר הן קנדה, אוסטרליה, ניו זילנד ורבות אחרות.
מקור השם

מקור השם "דולר" אינו אמריקני, אלא גרמני, ואילו מקור השימוש בשם הוא ספרדי. המקור הגרמני לשם המטבע הוא "יואכימסטאלר" (Joachimsthaler), מטבע כסף במשקל של כ-27 גרם אשר היה בשימוש באירופה במשך מאות שנים, בין היתר באימפריה הרומית הקדושה. המטבע נקרא בשם זה היות שלצורך הטבעת המטבעות הראשונים, שהוטבעו החל מ־1518, השתמשו בכסף שנכרה במכרות הכסף של עמק יואכימסטאל בבוהמיה, כיום יאכימוב (אנ') בחבל הסודטים, צ'כיה. Thal פירושו "עמק" בגרמנית; כיום נהוג הכתיב Tal.
העמק היה באותה תקופה תחת שלטון האימפריה הרומית הקדושה, והשימוש במטבע החדש התפשט לרחבי האימפריה. השם יואכימסטאלר היה ארוך מדי, ועד מהרה קוצר ל"טאלר" (Taler או Thaler). בחלקים מסוימים של גרמניה נקרא המטבע Reichsthaler (הטאלר של הרייך). השם "טאלר" היה בשימוש הן בהולנד כ"דאלדר" (rijksdaalder) והן בסקנדינביה כ"דאלר" (דנית: rigsdaler, שוודית: riksdaler).
לא ברור כיצד בדיוק הפך הטאלר לדולר. ייתכן כי בהשפעת השמות ההולנדיים והסקנדינביים נקרא המטבע באנגלית "דולר".
הסבר אפשרי אחר הוא בקשר שהיה במאה ה-16 בין האימפריה הרומית הקדושה לבין ספרד. המלך קרל החמישי עלה לשלטון בספרד בשנת 1516. בשנת 1519 קיבל לידיו גם את השלטון על האימפריה הרומית הקדושה. ייתכן כי שמו של מטבע הטאלר, שהיה בשימוש באימפריה הרומית הקדושה, התגלגל גם לספרד בשל השלטון המשותף, תוך שינוי שמו לדולר. הספרדים החלו לטבוע מטבעות בני שמונה ריאל (Real de a ocho) החל משנת 1497, אשר מאוחר יותר כונו גם בשם "דולר ספרדי". במטבעות אלו השתמשו הספרדים גם במושבותיהם אשר מעבר לים, בין היתר גם ביבשת אמריקה. בשנת 1535, תחת מלכותו של קרל החמישי, בנו הספרדים במקסיקו את המטבעה הראשונה בצפון אמריקה.
מסיבות היסטוריות, נעשה הדולר הספרדי להילך חוקי גם בארצות הברית הצעירה. הגם שבחוק המטבע משנת 1792 הוכרז הדולר האמריקני כהילך חוקי, ואף הוקמה מטבעה לשם כך, לא בוטל מעמדו החוקי של הדולר הספרדי עד לשנת 1857, אז הפך הדולר האמריקני להילך החוקי היחיד באיחוד המדינות. השם "דולר" אמנם שרד בארצות הברית, אך דווקא בספרד ובקולוניות שלה השתרש החל מהמאה התשע-עשרה השם "פסו" כשמו של ההילך החוקי, והוא נפוץ עד היום במדינות שהיו בעבר קולוניות ספרדיות (כגון ארגנטינה, צ'ילה, קולומביה ועוד).
מקור הסימן $

הסימון הבינלאומי המקובל לדולר הוא $. סימון זה משמש לדולרים של מדינות שונות, וגם למטבעות שאינם נקראים "דולר". כשרוצים להדגיש שמדובר בדולר אמריקני, משתמשים בסימון $US או בקיצור התקני USD ‏(United States Dollar).
מקורו של הסימן הוא מן הפסו הספרדי, שהוא כינוי אחר למטבע ה-Real de a Ocho הספרדי. לפי גרסה זו, הסימן $ התפתח מקיצור השם על ידי כתיבת שתי האותיות P ו-S ביחד. ראיות לתאוריה מראות כי הדולר הספרדי סומן בצירוף ps, וכן ישנן ראיות לכך שאף הדולר האמריקני סומן בצורה זו, אך כשה-p נכתבת "בתוך" ה-s.
גרסה זו נראית בעייתית עקב העובדה שהשם פסו ("משקל" בספרדית) הוטבע על המטבעות רק מ-1864. אולם הכינוי "פסו" קיים כבר מ-1537.
העובדה שסימן הדולר לא נובע מהאות הראשונה של שמו, בניגוד לרוב מטבעות העולם, מהווה כר פורה לתאוריות רבות.
מדינות שהמטבע הלאומי שלהן נקרא דולר

| המדינה/טריטוריה | המטבע |
| --- | --- |
אוסטרליה אוסטרליה: דולר אוסטרלי
איי קיימן איי קיימן: דולר קיימן
איי שלמה איי שלמה: דולר איי שלמה
אל סלוודור אל סלוודור: דולר אמריקאי
אנגווילה אנגווילה: דולר מזרח קריבי
אנטיגואה וברבודה אנטיגואה וברבודה: דולר מזרח קריבי
אקוודור אקוודור: דולר אמריקאי
ארצות הברית ארצות הברית: דולר אמריקאי
איי בהאמה איי בהאמה: דולר בהאמי
בליז בליז: דולר בליזאי
ברבדוס ברבדוס: דולר ברבדיאני
ברוניי ברוניי: דולר ברוניי
ברמודה ברמודה: דולר ברמודה
גיאנה גיאנה: דולר גיאני
ג'מייקה ג'מייקה: דולר JMD
גרנדה (מדינה) גרנדה: דולר מזרח קריבי
דומיניקה דומיניקה: דולר מזרח קריבי
הונג קונג הונג קונג: דולר הונג קונגי
טרינידד וטובגו טרינידד וטובגו: דולר טרינידדי
זימבבואה זימבבואה: דולר זימבבואי
טאיוואן טאיוואן: דולר טאיוואני חדש
ליבריה ליבריה: דולר ליברי
מונטסראט מונטסראט: דולר מזרח קריבי
ניו זילנד ניו זילנד: דולר ניו זילנדי
נמיביה נמיביה: דולר נמיבי
סורינאם סורינאם: דולר סורינאמי
סינגפור סינגפור: דולר סינגפורי
סנט וינסנט והגרנדינים סנט וינסנט והגרנדינים: דולר מזרח קריבי
סנט לוסיה סנט לוסיה: דולר מזרח קריבי
סנט קיטס ונוויס סנט קיטס ונוויס: דולר מזרח קריבי
פיג'י פיג'י: דולר פיג'י
קנדה קנדה: דולר קנדי
שערי חליפין

| שער חליפין נוכחי עבור USD |
| --- | --- |
באתר Google Finance:: AUD CAD CHF EUR GBP HKD ILS JPY
באתר Yahoo! Finance:: AUD CAD CHF EUR GBP HKD ILS JPY
באתר XE.com:: AUD CAD CHF EUR GBP HKD ILS JPY
באתר OANDA.com:: AUD CAD CHF EUR GBP HKD ILS JPY
ראו גם

דולר דיסני
לירה
דולר ספרדי מ-1739
בר כוכבא (שיר)

"בר-כוכבא" הוא שיר ילדים עממי מפורסם שנכתב בידי המשורר לוין קיפניס ב-1930 למנגינה מאת המלחין מרדכי זעירא. השיר מזוהה ביותר עם ל"ג בעומר, ונפוץ מאוד בגני ילדים.
בשיר בן שלושת הבתים מתואר מאבקו של הגיבור בר כוכבא, החותר לדרור ואהוב בשל כך על ידי העם כולו, באריה שלכלובו הוא הושלך. בבית האחרון של השיר רוכב בר כוכבא על האריה ובידו "דגל דרור", לקול תרועות העם.
שיר הילדים של קיפניס מושפע מראייתה של התנועה הציונית בראשיתה את בר כוכבא כסמל ומופת להתקוממות לאומית. קיפניס עצמו חיבר את המיתוס שעליו התבסס השיר אל התנועה הציונית, בסיפורו 'האריה ששאג' (או 'ארי האבן') מ-1943, שבו עובר האריה לשרת את יוסף טרומפלדור, ולאחר מכן קופא והופך לפסל האריה השואג בתל חי.
בפרט, השיר מבוסס על המיתוס בן המאה ה-19 לפיו הוטל בר כוכבא על ידי הרומאים לזירה ובה אריה, ומיד השתלט בר כוכבא על האריה ורכב איתו לביתר. המיתוס הופיע לראשונה ברומן "הריסות ביתר" (ליטא, 1858), עיבוד מאת הסופר קלמן שולמן לרומן בגרמנית פרי עטו של הרב שמואל מאיר מהעיר הכינגן שבפרוסיה, Israelitischer Musenalmanach (אלמנך המוזות היהודי).
עוד בטרם חיבר קיפניס את שירו, כתב שאול טשרניחובסקי על פי המיתוס את הפואמה "ביתרה" (המציגה גם היא תפיסת עולם ציונית באשר לבר כוכבא), ובה המילים הבאות:
| --- | --- |
שמאלו שלח ברעמת לביא,  ואת ימינו אל ההר,  על זרועו עוד יצלצל,  שריד אזיקיו – כבלי צר.  דהרות אימה, דהרות לביא,  כולו רוחץ בגלי ריר.  מני קרקס של קיסריה,  נישא ביתרה העיר.  לב אדירים לב האריה, יך;  ומי יאמר לו: חדל?: ופי שבעה יגבר מנו  לב רוכבהו, לב איל.  ...  יזכור שביו, קרקס רומים,  נפשו הומה תדרוך עוז:  "יבוא יום ועליכם נרד  כרדת ארבה על הגז!  עוד יום לנו, ואם ביהודה  אך שריד מה ומתים מעט,  עוד לא כלה עשו עימי  נרים נס ובחזקת יד!"
בשל הדמיון בין הפואמה לשירו של קיפניס, ייתכן כי שירו של קיפניס הושפע באופן מרכזי מ"ביתרה".
השיר חודש והוקלט בעיבוד רוקיסטי באלבומה של להקת השוונג של הפיתה שיצא בשנת 1993.
הערות שוליים

↑  כעבור שלושה עשורים, בשנת 1963, סיפר קיפניס למלחינה חוקרת הזמר העברי ד"ר ציפי פליישר (התפתחותו ההיסטורית של שיר העם העברי, 1964, עמ' 391): "בא אליי זעירא בה'תר"ץ ושרק לי את המנגינה הזאת, ואני כתבתי את "איש היה בישראל". מי יכול היה להעלות על דעתו שאני התאמתי למוזיקה ולא להפך?"
↑  יהושפט הרכבי, בתוקף המציאות: לקחים חינוכיים מירמיהו, מהמרד הגדול וממרד בר כוכבא, הוצאת מכון ון ליר, תשמ"א-1981, עמ' 58–59.
1 2  היקום של אלי אשד - האריה של בר כוכבא
צמנט

מפעל לייצור צמנט בפרובאנס-אלפ-קוט ד'אזור שבצרפת
צֵמֶנְט הוא חומר מליטה, המופק מאבני גיר וחימר המשמש בסיס לחומרי הדבקה בתעשיית הבנייה כמלט, בטון וטיח.